CELEX: 62020CN0160
Language: ro
Date: 2020-03-24 00:00:00
Title: Cauza C-160/20: Cerere de decizie preliminară introdusă de Rechtbank Rotterdam (Ţările de Jos) la 24 martie 2020 – Stichting Rookpreventie Jeugd şi alţii/Staatssecretaris van Volksgezondheid, Welzijn en Sport

6.7.2020   
            
            
               RO
            
            
               Jurnalul Oficial al Uniunii Europene
            
            
               C 222/17
            
         
      Cerere de decizie preliminară introdusă de Rechtbank Rotterdam (Ţările de Jos) la 24 martie 2020 – Stichting Rookpreventie Jeugd şi alţii/Staatssecretaris van Volksgezondheid, Welzijn en Sport
      (Cauza C-160/20)
      (2020/C 222/20)
      Limba de procedură: neerlandeza
      
         Instanța de trimitere
      
      Rechtbank Rotterdam
      
         Părțile din procedura principală
      
      
         Reclamanți: Stichting Rookpreventie Jeugd şi alţii
      
         Pârât: Staatssecretaris van Volksgezondheid, Welzijn en Sport
      
         Altă parte: Vereniging Nederlandse Sigaretten- en Kerftakfabrikanten (VSK)
      
         Întrebările preliminare
      
      
                  1)
               
               
                  Elaborarea metodei de măsurare prevăzute la articolul 4 alineatul (1) din Directiva [2014/40] (1), pe baza unor standarde ISO care nu sunt liber accesibile, este conformă cu articolul 297 alineatul (1) TFUE [și cu Regulamentul (UE) nr. 216/2013 (2)] și cu principiul transparenței care stă la baza acestuia?
               
            
                  2)
               
               
                  Standardele ISO 4387, 10315, 8454 și 8243 la care face referire articolul 4 alineatul (1) din Directiva [2014/40] trebuie interpretate și aplicate în sensul că, în cadrul interpretării și aplicării articolului 4 alineatul (1) din această directivă, emisiile de gudron, de nicotină și de monoxid de carbon trebuie nu numai să fie măsurate (și verificate) prin metoda prevăzută, ci și că aceste emisii pot fi sau trebuie să fie măsurate (și verificate) într-un alt mod și cu o intensitate diferită?
               
            
                  3)
               
               
                  
                              a.
                           
                           
                              Articolul 4 alineatul (1) din Directiva [2014/40] este contrar principiilor acestei directive și articolului 4 alineatul (2) din directivă, precum și articolului 5 alineatului (3) din Convenția-cadru pentru controlul tutunului a OMS, pentru motivul că industria tutunului a avut un rol în stabilirea standardelor ISO menționate la articolul 4 alineatul (1) din Directiva [2014/40]?
                           
                        
                              b.
                           
                           
                              Articolul 4 alineatul (1) din Directiva [2014/40] este contrar principiilor acestei directive, articolului 114 alineatul (3) TFUE, domeniului de aplicare al Convenției-cadru pentru controlul tutunului a OMS și articolelor 24 și 35 din cartă, pentru motivul că prin metoda de măsurare prevăzută în acesta nu se măsoară emisiile țigaretelor cu filtru în timpul utilizării planificate, deoarece această metodă nu ține cont de efectul orificiilor de ventilație din filtru care, în timpul utilizării planificate, sunt în mare parte acoperite de buzele și de degetele fumătorului?
                           
                        
            
                  4)
               
               
                  
                              a.
                           
                           
                              Ce metodă alternativă de măsurare (și de verificare) poate fi sau trebuie să fie aplicată atunci când Curtea:
                              
                                          —
                                       
                                       
                                          dă un răspuns negativ la întrebarea 1)?
                                       
                                    
                                          —
                                       
                                       
                                          dă un răspuns afirmativ la întrebarea 2)?
                                       
                                    
                                          —
                                       
                                       
                                          dă un răspuns afirmativ la întrebarea 3) a. și/sau la întrebarea 3) b.?
                                       
                                    
                        
                              b.
                           
                           
                              În cazul în care Curtea nu poate răspunde la întrebarea 4) a.: în cazul lipsei temporare a unei metode de măsurare, este vorba despre o situație în sensul articolului 24 alineatul (3) din Directiva [2014/40]?
                           
                        
            
         (1)  Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE (JO 2014, L 127, p. 1).
      
         (2)  Regulamentul Consiliului din 7 martie 2013 privind publicarea electronică a Jurnalului Oficial al Uniunii Europene (JO 2013, L 69, p. 1).